Soledad Becerril

María Soledad Becerril Bustamante Marquesa consorte de Salvatierra, nada en Madrid o 16 de agosto de 1944, é unha política (UCD e PP) e profesora española. En 1981 foi nomeada ministra de Cultura, converténdose na primeira muller que ocupou unha carteira ministerial dende a Segunda República. En 2012 foi tamén a primeira muller que ocupou o cargo de defensora do Pobo.

 Traxectoria 
Soledad Becerril é filla de Enrique Becerril y Antón-Miralles e da súa dona, María Bustamante y Polo de Bernabé. É a máis nova de catro irmáns.

Licenciada en Filosofía e Letras, especializada en filoloxía inglesa pola Universidade de Madrid, completou os seus estudos na Universidade Columbia. Foi profesora na Universidade de Sevilla. Fundou en Sevilla a revista de información andaluza La Ilustración Regional, da que foi conselleira delegada. En 1974, ingresou na Federación de Partidos Demócratas y Liberales, integrándose despois no Partido Demócrata de Andalucía que posteriormente se integrou na Unión de Centro Democrático. Foi elixida deputada nas eleccións xerais de 1977 pola UCD. Nas cuart, quinta e sexta lexislaturas foi elixida deputada polo Partido Popular. Formou parte da comisión encargada de redactar o Estatuto de Autonomía de Andalucía.

Durante a primeira lexislatura foi nomeada por Leopoldo Calvo-Sotelo ministra de Cultura en decembro de 1981, sendo a primeira muller que accedeu ao Consello de Ministros dende a Segunda República, cando foran Federica Montseny e, xa no exilio, Victoria Kent. Permaneceu no cargo ata decembro de 1982, cando tomou posesión o primeiro goberno de Felipe González.

Foi alcaldesa de Sevilla dende 1995 a 1999 e en 2004 foi elixida senadora pola provincia de Sevilla e en 2008, deputada pola circunscrición electoral de Sevilla.

O 29 de xuño de 2012 foi designada para o cargo de defensora do pobo, sendo a primeira muller escollida para este posto.El País En xuño de 2017 anunciou a súa renuncia tras cinco anos no cargo, que se fixo efectiva o 21 de xullo.

 Cargos desempeñados 
 Deputada por Sevilla no Congreso dos Deputados (1977-1982).
 Ministra de Cultura de España (1981-1982).
 Deputada por Sevilla no Congreso dos Deputados (1989-1996).
 Tenente de alcade de Sevilla (1991-1995).
 Alcaldesa de Sevilla (1995-1999).
 Deputada por Sevilla no Congreso dos Deputados (2000-2004).
 Vicepresidenta terceira do Congreso dos Deputados (2000-2004).
 Senadora por Sevilla (2004-2008).
 Deputada por Sevilla no Congreso dos Deputados (2008-2011).
 Defensora do Pobo de España (2012-2017).

 Distincións honoríficas 
 Dama Gran Cruz da Orde de Carlos III (2-12-1982).BOE
 Gran Oficial da Orde ao Mérito da República Italiana (2-6-1999).Quirinale
 Medalla de Ouro de Andalucía (21-2.2006).Boletín Oficial da Junta de Andalucía
 Dama Gran Cruz da Orde de San Raimundo de Peñafort (16-6-2017).BOE
 Premio Manuel Clavero (23-5-2018).Diario de Sevilla

 Notas 

 Véxase tamén 

 Ligazóns externas 
 Ficha persoal do Senado de España.
 Concesión da Medalla de Andalucía no Boletín Oficial da Xunta, 21 de febreiro de 2006

Categoría:Nados en Madrid
Categoría:Nados en 1944
Categoría:Defensores do Pobo
Categoría:Ministros do Goberno de España da I Lexislatura
Categoría:Alcaldes de Sevilla
Categoría:Senadores de España polo PP
Categoría:Deputados do Congreso dos Deputados polo PP
Categoría:Deputados do Congreso dos Deputados pola UCD
Categoría:Políticos da Comunidade de Madrid
Categoría:Alumnos da Universidade Columbia
Categoría:Profesores da Universidade de Sevilla
Categoría:Deputados no Congreso dos Deputados (IX Lexislatura)
Categoría:Deputados no Congreso dos Deputados (Lexislatura constituínte)
Categoría:Deputados no Congreso dos Deputados (I Lexislatura)
Categoría:Deputados no Congreso dos Deputados (IV Lexislatura)
Categoría:Deputados no Congreso dos Deputados (V Lexislatura)
Categoría:Deputados no Congreso dos Deputados (VI Lexislatura)
Categoría:Deputados no Congreso dos Deputados (VII Lexislatura)